26/08/2021 | Administración LocalMunicipal
Ordes
Publicidade convocatoria e Bases reguladoras do proceso selectivo para cubrir unha praza vacante de administrativo no Concello de Ordes incluída no oferta de emprego público do ano 2018

ANUNCIO Mediante resolución da Alcaldía nº 865/2021, de data 18/08/2021, aprobouse a convocatoria de proceso selectivo para cubrir unha praza de funcionario de carreira vacante no cadro de persoal do Concello de Ordes do ano 2021, incluída na oferta de emprego público do ano 2018, seguinte: • Grupo, segundo o artigo 76 do Texto refundido da Lei do estatuto básico do empregado público: C. Subgrupo C1. Clasificación: escala de administración xeral, subescala administrativa. Número de vacantes: 1. Denominación: Administrativo. A cubrir mediante quenda libre, reservada para persoas con discapacidade. O sistema de selección dos aspirantes será o de oposición libre. O proceso selectivo rexerase polas Bases aprobadas por resolución de Alcaldía nº 486, de data 08/06/2021, e modificadas mediante resolución de Alcaldía nº 563/2021, de data 21/06/201 e resolución de Alcaldía nº 864/2021, de data 18/08/2021, seguintes: BASES QUE REGULAN A CONVOCATORIA DO PROCESO SELECTIVO PARA CUBRIR UNHA PRAZA VACANTE DE ADMINISTRATIVO NO CONCELLO DE ORDES INCLUÍDA NA OFERTA DE EMPREGO PÚBLICO DO ANO 2018 1ª Normas xerais. As presentes bases rexerán o proceso selectivo que se convoque para cubrir unha praza de funcionario de carreira vacante no cadro de persoal do Concello de Ordes do ano 2021, incluída na oferta de emprego público do ano 2018, que é a seguinte: — Grupo, segundo o artigo 76 do Texto refundido da Lei do estatuto básico do empregado público: C. Subgrupo C1. Clasificación: escala de administración xeral, subescala administrativa. Número de vacantes: 1. Denominación: Administrativo. A cubrir mediante quenda libre, reservada para persoas con discapacidade. A praza resérvase para persoa que teña a condición legal de persoa con discapacidade, cun grao de discapacidade igual ou superior ao 33%. O sistema de selección dos aspirantes será o de oposición libre.2ª Publicidade da convocatoria. As presentes bases publicaranse no Boletín Oficial da Provincia. Así mesmo publicarase o anuncio da convocatoria no Diario Oficial de Galicia e no Boletín Oficial do Estado. De conformidade co seu carácter de actos de trámite cualificados, as resolucións aprobatorias das bases e da convocatoria poderán ser impugnadas mediante a interposición dos recursos procedentes segundo a lexislación procedemental común (Lei 39/2015, de 1 de outubro, de procedemento administrativo común das administracións públicas) e a reguladora da xurisdición contencioso-administrativa (Lei 29/1998, de 13 de xullo). 3ª Condicións xerais dos aspirantes. Para seren admitidos á realización das probas selectivas, de conformidade co establecido no artigo 56 do Real decreto lexislativo 5/2015, polo que se aproba o texto refundido da Lei do estatuto básico do empregado público, os aspirantes deberán reunir os seguintes requisitos, segundo a praza convocada. a) Ter nacionalidade española ou atoparse comprendido no eido de aplicación do artigo 57 do Real decreto lexislativo 5/2015, polo que se aproba o texto refundido da Lei do Estatuto básico do empregado público. b) Posuír a capacidade funcional para o desempeño das tarefas. c) Ter cumpridos 16 anos e non exceder, no seu caso, da idade máxima de xubilación forzosa. d) Non haber sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas. e) Non atoparse en situación de inhabilitación absoluta ou especial para os empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso de persoal laboral, no que houbera sido separado ou inhabilitado. Será aplicable, non obstante, o beneficio da rehabilitación conforme ás normas penitenciarias e administrativas, que o /a aspirante deberá acreditar mediante o correspondente documento oficial. f) Estar en posesión do título de bacharel, técnico ou equivalente ou estar en condición de obtelo na data de terminación do prazo de presentación de instancias. Así mesmo, deberán terse en conta as equivalencias nas titulacións establecidas pola normativa reguladora aplicable, entre elas, a fixada na Orde EDU/1063/2009, de 10 de xuño, pola que se establecen equivalencias cos títulos de graduado en educación secundaria obrigatoria e de bacharelato regulados na Lei orgánica 2/2006, do 3 de maio, de educación. No caso de equivalencia ou homologación deberá xustificarse co certificado expedido polo organismo competente para establecelas. g) Non atoparse incurso en ningunha das causas de incapacidade ou incompatibilidade que determine a lexislación vixente. h) Ter abonadas as cantidades establecidas na Base 5ª das presentes bases en concepto de dereitos de exame. i) Ter a condición de persoa con discapacidade segundo o establecido na Base 19ª. Todos os requisitos anteriores deberán terse no momento de rematar o prazo de admisión de solicitudes e conservarse, cando menos, ata a data do nomeamento.4ª Presentación de solicitudes. As solicitudes deberán presentarse preferentemente por vía electrónica a través do formulario normalizado dispoñible na sede electrónica do Concello de Ordes ( https://sede.ordes. gal/opencms/gl/procedimientosytramites/tramites/Convocatoriadeselecciondepersonal ). Alternativamente poderanse presentar en soporte papel no Rexistro Xeral do Concello de Ordes, ou en calquera das formas establecidas no art.16.4 da Lei 39/2015, de 1 de outubro, de procedemento administrativo común das administracións públicas. As instancias dirixiranse ao Sr. Alcalde do Concello de Ordes, e presentaranse no prazo dos 20 días hábiles a partir do seguinte a aquel en que apareza o anuncio da convocatoria no Boletín Oficial do Estado. A instancia conterá, polo menos, os datos persoais do solicitante, co seu enderezo e a denominación da praza convocada á que opta, achegando o DNI e xustificación do pagamento dos dereitos de exame. Ademais, os/as opositores/as, deberán achegar a efectos de acreditar a discapacidade o certificado de discapacidade emitido polo órgano técnico competente no que se acredite un grao de discapacidade igual ou superior ao 33%; así como informe ou certificado de compatibilidade co desempeño das tarefas da praza á que optan. Na instancia deberase indicar claramente un número de teléfono de contacto e/ou un correo electrónico. Os/as aspirantes que desexen que se lles teña en conta a non obrigatoriedade da proba de galego deberán achegar no momento de presentar a solicitude de participación a acreditación do nivel Celga 4 (ou equivalente), sen que sexa posible presentalo con posterioridade salvo nos supostos de defectos emendables que deberá completarse dentro do prazo de emenda que se conceda. Os restantes aspirantes están obrigados á realización da proba para non ser eliminados do proceso selectivo. Os/as aspirantes que acheguen as solicitudes de participación e demais documentación preceptiva por vía electrónica, ao xuntar a documentación requirida en cada caso polas bases reguladora do procesos selectivo, deberán identificar os diferentes documentos que xuntan nomeando os correspondentes pdf que achegan (DNI, xustificante aboamento taxa, titulación, Celga. etc.) para a súa identificación por parte do Servizo receptor da devandita documentación. Ademais na solicitude deberase elixir a lingua (galego ou castelán) na que queren que se lles faciliten os exercicios. Se non se sinala nada entenderase que a lingua elixida é a galega. Por motivos de operatividade, unha vez escollido un idioma non se permite a súa modificación. Facilitarase o modelo normalizado da devandita solicitude. As solicitudes que se presenten a través da oficina de correos deberán entregarse en sobre aberto para seren seladas e datadas antes de seren certificadas. As solicitudes subscritas por españois no estranxeiro poderán cursarse, no prazo sinalado, a través das representacións diplomáticas ou consulares españolas correspondentes, que a remitirán seguidamente ao organismo competente. Aqueles aspirantes que soliciten a adaptación de tempo e medios para a realización das probas da oposición, ademais de solicitalo expresamente na súa instancia deberá achegar a documentación a que se refire na Base 19ª. Os/as aspirantes quedan vencellados aos datos que fagan constar na súa solicitude, se ben os erros de feito que poidan advertirse poderán corrixirse ou repararse en calquera momento ben de oficio, ben a instancia de parte. A non presentación da solicitude en tempo e forma suporá a exclusión do/a aspirante.5ª Dereitos de exame. Será requisito necesario para participar na proba selectiva convocada o aboamento dos dereitos de exame de conformidade co establecido na Base 3ª. Para isto, os/as aspirantes deberán autoliquidar a taxa por dereitos de exame facendo constar no campo “Descrición” a praza á que optan e facela efectiva na seguinte conta bancaria: ES8620800307153110000609. No xustificante de aboamento, que se deberá achegar coasolicitude de participación no proceso selectivo, deberase facer constar o nome e apelidos do/a aspirante/s así como a praza á que opta. As cantidades a aboar en concepto de dereitos de exame, en función da praza á que opte o/a aspirante, son as seguintes: - Praza integrada no grupo C, subgrupos C1: 27,45 euros. (Art.6. Ordenanza fiscal nº 24 reguladora da taxa pola expedición de documentos) En ningún caso a mera presentación e o pagamento dos dereitos de exame suporá substituír o trámite de presentación en tempo e forma da solicitude.6ª Admisión. Rematado o prazo de presentación de instancias, o Alcalde-Presidente resolverá aprobando a lista provisional de aspirantes admitidos/as e excluídos/as cos motivos da exclusión, así como a designación do tribunal cualificador. A resolución publicarase no BOP, no taboleiro de anuncios da Sede Electrónica do Concello de Ordes ( https://sede.ordes. gal/opencms/gl/informacion/ ), concedéndose un prazo de 10 días, contados a partir do seguinte ao da publicación da resolución no BOP, para poder emendar, de ser o caso, o defecto que motivou a exclusión, así como para promover a recusación dos membros dos tribunais. A publicación de dita resolución no BOP será determinante para efectos de posibles impugnacións e recursos, de conformidade coa lexislación vixente. A emenda ou reclamación á listaxe provisional de admitidos e excluídos poderase presentar electronicamente a través do rexistro electrónico do Concello de Ordes ( https://sede.ordes. gal/opencms/gl/procedimientosytramites/tramites/SolicitudGeneral ). Alternativamente poderase presentar en soporte papel no rexistro xeral do Concello de Ordes, ou en calquera das formas establecidas no art.16.4 da Lei 39/2015, de 1 de outubro, de procedemento administrativo común das administracións públicas. A lista provisional elevarase a definitiva transcorrido o prazo de reclamacións se non as houbese. No suposto de que se produzan reclamacións deberá ditarse nova resolución estimándoas ou desestimándoas. A resolución pola que se fixa definitivamente a lista de admitidos/as e excluídos/as publicarase no BOP, no taboleiro de anuncios da sede electrónica do Concello, así como a resolución das solicitudes de abstención ou recusación e a hora, lugar e data en que se constituirá o tribunal e darán comezo as probas do correspondente proceso selectivo. O feito de figurar incluído na relación de admitidos non prexulga que se lles recoñeza aos/ás interesados/as a posesión dos requisitos esixidos no procedemento selectivo convocado, os cales deberán ser xustificados documentalmente no suposto de que o aspirante admitido supere as probas selectivas.7ª Tribunal cualificador. O tribunal cualificador das probas selectivas estará formado por cinco membros: un/unha presidente/a, un/unha secretario/a e tres vogais e quedará integrado polas persoas que designe o Alcalde-Presidente, publicándose a súa composición consonte ao disposto na Base 6ª, coa lista provisional de persoas admitidas e excluídas no proceso selectivo. O tribunal quedará integrado, ademais, polos respectivos suplentes que serán designados xunto cos titulares. A pertenza ao órgano de selección será sempre a título individual, non pudendo ostentarse en representación nin por conta de ninguén. A composición do tribunal será predominantemente técnica e os seus membros en todo caso pertencerán a corpos de igual ou superior grupo ao do corpo ao que optan os aspirantes. Non poderá formar parte do tribunal cualificador o persoal de elección ou de designación política, os funcionarios interinos e o persoal eventual e aquelas persoas que nos cinco anos anteriores á publicación da convocatoria tivesen realizado tarefas de preparación de aspirantes a probas selectivas ou tivesen colaborado durante ese período con centros de preparación de opositores. Os membros do tribunal deberán absterse de intervir, notificándollo ao órgano que os designou, cando concorran neles circunstancias das previstas na lexislación vixente reguladora do réxime xurídico do sector público, así como cando realizasen tarefas de preparación de aspirantes a probas selectivas de acceso nos cinco anos inmediatamente anteriores á publicación desta convocatoria, consonte ao disposto no artigo 13.2º do Real decreto 364/1995, polo que se aproba o Regulamento xeral de ingreso do persoal ao servizo da administración xeral do Estado e de provisión de postos de traballo e promoción profesional dos funcionarios civís da administración xeral do Estado. Así mesmo, as persoas interesadas poderán recusar aos membros do tribunal cando, ao seu xuízo, concorra neles algunha das circunstancias previstas na Lei 40/2015, de 1 de outubro, de réxime xurídico do sector público. A solicitude de recusación poderase presentar electronicamente a través do rexistro electrónico do Concello de Ordes. Alternativamente poderase presentar en soporte papel no rexistro xeral do Concello de Ordes, ou en calquera das formas establecidas no art.16.4 da Lei 39/2015, de 1 de outubro, de procedemento administrativo común das administracións públicas. Todos os membros do tribunal terán voz e voto. O tribunal non poderá constituírse nin actuar sen a asistencia do/a presidente/a e do secretario/a ou, no seu caso, quen lles substitúan, e da metade, polo menos, dos seus membros. O tribunal, por medio do seu presidente, poderá dispor a incorporación aos seus traballos de asesores/as especialistas para as probas coas labores que estime pertinentes, limitándose estes a prestar colaboración e as súas especialidades técnicas. Así mesmo o tribunal poderá valerse de persoal auxiliar durante o desenvolvemento material dos exercicios. Os/as asesores/as e persoal auxiliar poden ser propostos polo tribunal en calquera momento ao longo do proceso selectivo e serán nomeados pola concellería con competencias en materia de persoal. Alternativamente ao disposto no parágrafo anterior, o tribunal poderá solicitar ao Alcalde-Presidente que designe a un ou varios asesores especialistas e ao persoal auxiliar sen concretar a persoa ou persoas concretas a quen designar. Nestes casos, poderá nomear como asesores/as e/ou persoal auxiliar libremente a quen considere tendo en conta a solicitude do tribunal. Esta solicitude do tribunal pode realizarse en calquera momento ao longo do proceso selectivo. O tribunal queda autorizado para resolver cantas dúbidas poidan exporse e para adoptar os acordos que garantan a boa orde da convocatoria, en todo o non previsto polas presentes bases e normativa aplicable. Os acordos do tribunal só poderán ser impugnados polos/as interesados/as nos supostos e na forma establecida na lexislación vixente reguladora do réxime xurídico sector público e do procedemento administrativo común a través do recurso de alzada ante a concellería competente en materia de persoal, de acordo co precisado no artigo 121.1 da Lei 39/2015, de procedemento administrativo común das Administracións Públicas. O recurso de alzada poderá presentarse electronicamente a través do rexistro electrónico do Concello de Ordes. Alternativamente poderase presentar en soporte papel no rexistro xeral do Concello de Ordes, ou en calquera das formas establecidas no art.16.4 da Lei 39/2015, de 1 de outubro, de procedemento administrativo común das administracións públicas. As resolucións do tribunal cualificador vinculan á Administración, sen prexuízo de que esta, no seu caso, poida proceder á súa revisión, conforme ao previsto na lexislación vixente reguladora do procedemento administrativo común e do réxime xurídico do sector público. Contra as resolucións e actos do tribunal e os seus actos de trámite cualificados poderá interporse recurso ante a autoridade que nomee ao seu presidente. Aos membros ou asesores do tribunal que concorran ás súas sesións, aboaránselles indemnizacións por asistencia e, cando cumpra, por dietas e gastos de viaxe, nas contías establecidas na lexislación vixente no momento dos devengos. As indemnizacións dos asesores, salvo disposición en contrario, serán as establecidas para os vogais. O tribunal adaptará o tempo e os medios de realización dos exercicios dos/as aspirantes con discapacidade, de forma que se garanta a igualdade de oportunidades coas demais persoas participantes, nos termos establecidos na normativa vixente.8ª Características das probas selectivas O procedemento de selección na oposición consistirá na realización das probas selectivas seguintes: a) PRIMEIRO EXERCICIO ESCRITO, OBRIGATORIO E ELIMINATORIO Consistirá en contestar por escrito un cuestionario, tipo test, de 40 preguntas, relativas a todos os temas do programa establecido no Anexo I durante un período de 50 minutos e determinado polo tribunal inmediatamente antes do inicio deste exercicio. O tribunal disporá os medios que estime oportunos para garantir o anonimato dos aspirantes na realización do exercicio. Este exercicio cualificarase de cero (0) a dez (10) puntos, correspondéndolle ao tribunal determinar a puntuación (nota de corte) esixida para superar o exercicio que se corresponderá cun número determinado de respostas acertadas unha vez descontada, de ser o caso, a penalización por respostas incorrectas. Neste exercicio cada resposta incorrecta penalizará un terzo da puntuación que lle corresponda a unha pregunta acertada. Fórmula para o cálculo da nota: Sendo: A o número de respostas acertadas B o número de respostas incorrectas C o número total de preguntas das que consta o exercicio que se teñen en conta para o cálculo Nota: Facúltase ao tribunal para que poida poñer preguntas de reserva tipo test ata un máximo de catro, sen que implique a ampliación do tempo para a realización do exercicio. Estas preguntas substituirán, pola súa orde correlativa, a aquelas preguntas que, no seu caso, sexan obxecto de anulación despois da realización do exercicio. O criterio esencial de valoración desta proba é o acerto nas alternativas propostas. b) SEGUNDO EXERCICIO ESCRITO, OBRIGATORIO E ELIMINATORIO Desenvolverase por escrito, durante o período máximo de dúas horas e consistirá na redacción dun ou varios supostos prácticos de carácter procedemental e administrativo que determinará o tribunal inmediatamente antes do comezo do exercicio, relativos ás tarefas administrativas propias da subescala. Durante o desenvolvemento desta proba os aspirantes poderán, en todo momento, facer uso dos textos legais dos que acudan provistos, non permitíndose o manexo de textos comentados nin libros de formularios. Este exercicio deberá ser lido obrigatoriamente ante o tribunal, en sesión pública e puntuarase de cero (0) a dez (10) puntos, sendo necesario para aprobar obter unha puntuación mínima de cinco (5) puntos. O criterio esencial de valoración desta proba é a aplicación razoada dos coñecementos teóricos á resolución dos problemas prácticos presentados. No caso de que o tribunal estableza varios supostos e que non se valoren de forma idéntica todos eles, deberá darse a coñecer aos/as aspirantes a puntuación de cada suposto con carácter previo ao inicio da proba. De non especificarse a puntuación de cada suposto, reputarase que teñen idéntica valoración cada un deles. c) TERCEIRO EXERCICIO ESCRITO, OBRIGATORIO E ELIMINATORIO Consistirá en contestar por escrito un cuestionario, tipo test, de 20 preguntas, relativas ao contorno operativo Windows 10, manexo de ferramentas de ofimática (Microsoft Office 2019 e OpenOffice Versión 4.*, Follas de Cálculo,. etc.) e de utilidades elementais de internet no dito contorno (navegación, correo electrónico, etc.), durante un período de 30 minutos e determinado polo tribunal inmediatamente antes do inicio deste exercicio. O tribunal disporá os medios que estime oportunos para garantir o anonimato dos aspirantes na realización do exercicio. Este exercicio cualificarase de cero (0) a dez (10) puntos, correspondéndolle ao tribunal determinar a puntuación (nota de corte) esixida para superar o exercicio que se corresponderá cun número determinado de respostas acertadas unha vez descontada, de ser o caso, a penalización por respostas incorrectas. A fórmula para o cálculo da nota será a mesma que a establecida para o exercicio primeiro d) CUARTO EXERCICIO ESCRITO SOBRE COÑECEMENTO DO IDIOMA GALEGO Este exercicio será obrigatorio e eliminatorio para aqueles/as aspirantes que non acrediten, xunto coa solicitude de participación, o nivel de Celga 4 ou equivalente. Os/as participantes que si o acrediten non estarán obrigados a efectuar a proba de galego. A proba consistirá, a elección do tribunal, na redacción dun informe ou texto en relación coas funcións do posto durante un tempo máximo de 30 minutos. O tribunal disporá os medios que estime oportunos para garantir o anonimato dos aspirantes na realización do exercicio. Este exercicio puntuarase como apto ou non apto polo Tribunal. Os criterios esenciais de valoración desta proba en concreto serán determinados polo tribunal inmediatamente antes do inicio deste exercicio, que comunicará seguidamente aos opositores antes do comezo da súa realización.9ª Comezo dos exercicios. A data, a hora e o lugar na que deba constituírse o tribunal, así como o día, hora e lugar para o comezo do primeiro exercicio da proba selectiva convocada, anunciarase no BOP, no taboleiro de anuncios da sede electrónica do Concello de Ordes, xunto coa resolución aprobatoria da lista definitiva de admitidos/as e excluídos/as segundo se sinala na Base 6ª. A publicación dos sucesivos anuncios de realización dos restantes exercicios e dos resultados destes efectuarase polo tribunal no taboleiro de anuncios da sede electrónica do Concello de Ordes con 24 horas de antelación cando menos a tal realización. Os/as aspirantes serán convocados para cada exercicio en chamamento único; perderán o seu dereito os/as opositores/as que non comparezan cando se realice. Os/as aspirantes deberán presentarse para a realización de cada exercicio provistos do DNI ou documento fidedigno acreditativo da súa identidade, a xuízo do tribunal, así como dos medios materiais axeitados e necesarios para a práctica dos exercicios.10ª. Desenvolvemento dos exercicios de cada proba selectiva. En calquera momento o tribunal poderá requirir aos opositores para que acrediten a súa identidade. A orde de actuación dos/as opositores/as iniciarase alfabeticamente pola/o primeira/o da letra “Y” de conformidade co establecido na Resolución da Consellería de Facenda e Administración Pública do 29 de xaneiro (DOG núm.24, de 5 de febreiro de 2021) pola que se publica o resultado do sorteo realizado ao que se refire o Regulamento de selección de persoal da Administración da Comunidade Autónoma de Galicia. Se en calquera momento do proceso selectivo chegara a coñecemento do tribunal que algún/ha dos/as aspirantes non posúe a totalidade dos requisitos esixidos na respectiva convocatoria, logo da audiencia do interesado, deberá propor ao/á Alcalde-Presidente a súa exclusión indicando as inexactitudes ou falsidades observadas para os efectos procedentes. Concluído cada un dos exercicios da oposición, o tribunal fará pública no taboleiro de anuncios da sede electrónica do Concello de Ordes, a relación de aspirantes que o superasen coa indicación da puntuación obtida. Os/as opositores/as non incluídos na lista terán a consideración de non aptos/as. Se algún/unha aspirante quere ter acceso ao seu expediente ou exercicios, deberá solicitalo por escrito e notificaráselle por escrito o día e hora en que poderá velo. Se quere copia dalgún dos citados documentos deberá solicitalo así mesmo por escrito. A solicitude de acceso ao expediente ou exercicios poderase presentar electronicamente a través do rexistro electrónico do Concello de Ordes. Alternativamente poderase presentar en soporte papel no rexistro xeral do Concello de Ordes, ou en calquera das formas establecidas no art.16.4 da Lei 39/2015, de 1 de outubro, de procedemento administrativo común das administracións públicas. Os exercicios celebraranse a porta pechada sen outra asistencia que os membros do tribunal, as persoas colaboradoras designadas por este e os/as opositores/as, agás a lectura polos/as opositores/as dos exercicios escritos, cando así se contemple expresamente ou o acorde o tribunal, que se realizarán en sesión pública. Neste caso, o/a aspirante que non acuda á lectura pública será declarado non apto e polo tanto eliminado do proceso selectivo. O tribunal disporá os medios que estime oportunos para garantir o anonimato dos/as aspirantes na realización dos exercicios, salvo en aqueles que pola súa natureza non sexa posible realizar de forma anónima. Nos casos dos exercicios nos que deba garantirse o anonimato segundo estas bases reguladoras, os/as aspirantes non poderán realizar ningún sinal identificativo nas follas utilizadas para a súa realización. De non observar esta regra serán automaticamente eliminados do correspondente proceso selectivo, sen que se proceda nin sequera á corrección do exercicio. Esta circunstancia acordarase polo tribunal cualificador e anunciarase xunto coas cualificacións do exercicio correspondente. Nas probas consistentes en contestar por escrito un cuestionario tipo test o órgano de selección está habilitado para determinar a puntuación (nota de corte) esixida para superar o exercicio con posterioridade a súa corrección sempre que se faga con carácter previo a coñecer a identidade dos/as aspirantes examinados/as. O tribunal queda facultado para establecer unha puntuación mínima en supostos, temas ou partes nos exercicios do proceso selectivo, de tal forma, que o/a aspirante que non a acade non poderá superar o exercicio e será eliminado desa proba e, polo tanto, do proceso selectivo. De facer uso desta posibilidade, o tribunal deberá comunicar isto aos opositores antes da realización do exercicio, podendo trasladarllo a estes no enunciado da proba ou exame ou de forma verbal antes de comezar o exercicio ou a través de calquera outro medio que o tribunal considere adecuado. O órgano de selección, se o estima oportuno, cando proceda e sexa acorde á natureza da proba, poderá establecer os criterios de valoración que desenvolvan os criterios esenciais fixados polas bases en cada exercicio así como os parámetros para a solución dos exercicios. A fixación destes criterios e parámetros farase con carácter previo á realización da proba sen que sexa necesario que os coñezan os/as aspirantes antes da realización do exercicio. Dende a total terminación dun exercicio ou proba ata o comezo do seguinte deberá transcorrer un prazo mínimo de 48 horas e un máximo de 20 días hábiles. A documentación relativa aos exercicios realizados de forma escrita en soporte papel polos/as opositores/as será dixitalizada, incorporada ao expediente electrónico e asinada electronicamente pola secretaría do Tribunal. Transcorrido o prazo de tres meses dende que a resolución de nomeamento do/a aspirante aprobado/a é firme en vía administrativa poderase proceder a destrución destes documentos en papel. Durante o prazo sinalado calquera dos aspirantes poderá solicitar que se lle entreguen os seus propios exercicios en papel, sen prexuízo do dereito a obter copia da mesma documentación dixitalizada, de conformidade coa lexislación reguladora do procedemento administrativo. Contra os acordos do tribunal poderá interpoñerse o recurso procedente ante o órgano competente de conformidade co previsto na lexislación reguladora do procedemento administrativo común das administracións públicas. Non obstante o disposto no parágrafo anterior, o tribunal queda facultado para admitir reclamacións contra os seus acordos, nos seguintes termos e condicións: -O tribunal debe decidir expresamente facer uso desta posibilidade. -Só se admiten reclamacións contra os acordos do tribunal relativos a probas que se desenvolvan mediante tipo test, sempre que o tribunal decida a súa admisión. En ningún caso, caben contra outro tipo de probas ou exercicios do proceso selectivo. -As reclamacións, de admitirse, só se poderán presentar pola sede electrónica do Concello de Ordes e formularse no prazo de tres días hábiles a partir do día seguinte a publicación no taboleiro de anuncios da sede electrónica do Concello do resultado da proba que se fixese mediante tipo test. -E aquelas outras condicións e requisitos que determine o tribunal en relación a este tipo de reclamacións. De admitirse reclamacións, estas serán resoltas polo tribunal directamente, publicando a súa resolución no taboleiro de anuncios da sede electrónica do Concello.11ª Cualificación dos exercicios da oposición. Cada un dos exercicios do proceso selectivo puntuaranse de conformidade co sinalado nestas bases.12ª Cualificación final e relación de aprobados/as. Á cualificación obtida polos aspirantes resultante da suma das puntuacións outorgadas nos tres primeiros exercicios obrigatorios e eliminatorios, obténdose así a puntuación final. Determinada a cualificación final dos aspirantes o tribunal fará pública a relación de aprobados/as por orde de puntuación no taboleiro de anuncios da sede electrónica do Concello. O tribunal en ningún caso poderá aprobar nin declarar que superaron as probas selectivas un número superior de aspirantes ao da praza convocada no proceso selectivo. Calquera proposta de aprobados que contraveña o establecido anteriormente será nula de pleno dereito. Non obstante, o tribunal ao cualificar cada un dos exercicios non terá en conta a limitación anterior, a cal só se terá en conta para formularlle ao Alcalde-Presidente a proposta coa relación de aprobados na que só se incluirán aqueles aspirantes que obtivesen maior puntuación final, os cales nunca poderán superar o número de prazas convocadas no proceso selectivo. A proposta do tribunal terá carácter vinculante. No suposto de empate nas puntuacións finais de dous ou máis aspirantes, este resolverase tendo en conta a maior puntuación obtida no primeiro exercicio e se isto non fose abondo, pola puntuación obtida nos sucesivos exercicios ata que o empate se resolva. De persistir o empate este resolverase mediante sorteo, cuxa realización se anunciará, para a posible presencia dos aspirantes afectados, sinalando o lugar, día e hora da súa celebración, mediante anuncio publicado, cunha antelación mínima de 48 horas, no taboleiro de anuncios da sede electrónica do Concello.13ª Achega de documentos polo/a aspirante proposto/a polo tribunal cualificador. A relación de aprobados/as, publicada no taboleiro de anuncios da sede electrónica do Concello, conterá unha advertencia recordándolle ao opositor/a proposto que deberá presentar a documentación sinalada nas bases para xustificar que cumpre os requisitos esixidos para o ingreso na función pública local e para a praza convocada. O/a aspirante propostos/a achegará dentro do prazo de 20 días naturais, contados desde a publicación da relación de aprobados/as, os documentos acreditativos de capacidade e requisitos esixidos na convocatoria: -Título oficial esixido para o ingreso, e, no seu defecto, xustificante de ter efectuado o depósito para obtelo (no caso de titulacións expedidas por organismos estranxeiros deberá achegarse a certificación do Ministerio con competencias en materia de educación en que se faga constar a súa equivalencia coa esixida para o acceso). -Certificado médico oficial sobre o estado de saúde que acredite que a persoa aspirante non pacede enfermidade nin está afectada por limitación incompatible coas funcións a desempeñar, sen prexuízo da posibilidade de posterior recoñecemento. -Para cidadáns con nacionalidade española: declaración xurada de non ter sido separado/a mediante expediente disciplinario do servizo de ningunha Administración pública ou órgano constitucional ou estatutario das Comunidades autónomas, nin de encontrarse en situación de inhabilitación absoluta ou especial para empregos ou cargos públicos por resolución xudicial, para o acceso a corpo ou escala de funcionario ao que pertence a praza. E no caso de cidadáns con nacionalidade distinta da española: declaración xurada de non encontrarse inhabilitado/a ou en situación equivalente nin sometido/a a sanción disciplinaria ou equivalente que impida, no Estado da súa nacionalidade, nos mesmos termos o acceso ao emprego público que no Estado español. -Tarxeta sanitaria ou documento da Seguridade Social onde conste o corresponde número de afiliación. -Número de conta bancaria cos 20 díxitos no modelo do Concello que se poderá obter no Servizo de Persoal. -Impreso no modelo oficial do IRPF relativo ás retencións sobre os rendementos do traballo, comunicación de datos do pagador. -No caso de que o nomeamento conleve a adscrición a un posto de traballo cuxas funcións impliquen contacto habitual con menores, o Concello de Ordes consultará a información sobre a propia situación penal a través da Plataforma de Intermediación de Datos (PID) do Ministerio competente por razón de materia, salvo que non se autorice a consulta en cuxo caso a persoa interesada deberá achegar unha certificación negativa do Rexistro central de delitos sexuais na que se acredite a ausencia de condena por sentenza firme por algún delito contra a liberdade e indemnidade sexual (en cumprimento do artigo 13.5 la LO 1/1996, do 15 de xaneiro, de protección do menor, modificado pola Lei 26/2015, do 28 de xullo, de modificación do sistema de protección da infancia e da adolescencia). -Certificado de discapacidade e da compatibilidade coas funcións e tarefas da praza. -Documentación xustificativa daqueles outros requisitos esixidos para o ingreso nas bases do proceso selectivo. Ante a imposibilidade, debidamente xustificada, de presentar os documentos esixidos o/a aspirante poderán acreditar que reúnen as condicións esixidas mediante calquera outro medio de proba admitido en dereito. Quen non presentase a documentación esixida dentro do prazo fixado, agás causa de forza maior, non poderá ser nomeado/a funcionario/a de carreira nin tampouco se do exame da documentación se deducise que carece dalgún dos requisitos esixidos. O/a aspirante proposto/a que tivese a condición de funcionario/a público/a estará exento de xustificar as condicións e requisitos xa acreditados para obter o seu anterior nomeamento debendo presentar soamente unha certificación acreditativa da súa condición de funcionario/a e demais circunstancias que consten no seu expediente persoal e a xustificación dos requisitos específicos esixidos para o acceso. Se dentro do prazo indicado o/a aspirante proposto/a non presentase a documentación ou non reunise os requisitos esixidos, no poderá ser nomeado/a, sen prexuízo das responsabilidades en que poida incorrer por falsidade. Sempre que o tribunal de selección propoña o nomeamento de igual número de persoas aprobadas que o da praza convocada, e co fin de asegurar a súa cobertura, cando se produzan renuncias das persoas seleccionadas antes do seu nomeamento ou toma de posesión, ou non acrediten os requisitos establecidos na convocatoria, o Alcalde-Presidente poderá requirir do tribunal de selección unha relación complementaria das persoas aprobadas que sigan á persoa proposta, para o seu posible nomeamento como persoal funcionario de carreira.14ª Nomeamento do/a funcionario/a e toma de posesión. Concluído o proceso selectivo, o/a aspirante proposto/a, que en ningún caso poderá exceder o número da praza convocada, será nomeado/a funcionario/a de carreira polo Alcalde-Presidente unha vez xustificado documentalmente o cumprimento dos requisitos esixidos para o ingreso. O nomeamento efectuado publicarase no Diario Oficial de Galicia sen prexuízo da súa toma de posesión unha vez practicada a notificación persoal do nomeamento. A toma de posesión efectuarase dentro do prazo máximo dun mes, contado dende o día seguinte á notificación do nomeamento; previamente deberá prometer ou xurar o cargo na forma establecida no Real decreto 707/1979, do 5 de abril. De non tomar posesión no prazo indicado o/a nomeado/a quedará na situación de cesante, a non ser que presente causa xustificada que deberá ser alegada e aceptada. Por dilixencia, farase constar na toma de posesión a manifestación do/a interesado/a de non vir desenvolvendo ningún posto ou actividade no sector público e que non realiza actividade privada incompatible ou suxeita a recoñecemento de compatibilidade, así como de non atoparse percibindo pensión de xubilación, retiro ou orfandade por dereitos pasivos ou por calquera réxime da Seguridade Social, público e obrigatorio; a non ser que solicite o recoñecemento de compatibilidade para actividades privadas ou postos do sector público de conformidade coa normativa de incompatibilidades nos prazos sinalados por esta.15ª Carácter vinculante das bases. As bases desta convocatoria vinculan á Administración municipal, ao Tribunal cualificador e aos/ás aspirantes que participen no proceso selectivo convocado.16ª Incidencias. O Tribunal do proceso selectivo queda facultado para a interpretación das bases da convocatoria, así como para resolver cantas dúbidas e incidencias presente a súa aplicación; para estes efectos poderá adoptar os acordos necesarios procurando a boa orde e desenvolvemento do proceso selectivo.17ª Réxime xurídico. A realización das probas selectivas axustarase ao establecido nas presentes bases, así como ao disposto na Lei 7/1985, de 2 de abril, reguladora de bases de réxime local; Real decreto lexislativo 5/2015, de 30 de outubro, polo que se aproba o texto refundido da Lei do estatuto básico do empregado público; Real decreto lexislativo 781/1986, do 18 de abril, texto refundido das disposicións legais vixentes en materia de réxime local; Real decreto 896/1991, de 7 de xuño, polo que se establecen as regras básicas e os programas mínimos aos que debe axustarse o procedemento de selección dos funcionarios da Administración Local; a Lei 2/2015, de 29 de abril, do emprego público de Galicia; Decreto 95/1991, do 20 de marzo, polo que se aproba o Regulamento de selección de persoal ó servizo da Administración autonómica de Galicia; o Real decreto 364/1995, de 10 de marzo, polo que se aproba o regulamento xeral de ingreso do persoal ao servizo da administración xeral do Estado e de provisión de postos de traballo e promoción profesional dos funcionarios civís da administración xeral do Estado; e demais disposicións que resulten de aplicación.18ª Revisión das actuacións. As bases da convocatoria e cantos actos administrativos deriven destas e das actuacións do tribunal poderán ser impugnadas nos casos e na forma establecidos pola lexislación vixente reguladora do réxime xurídico do sector público e do procedemento administrativo común, a Lexislación reguladora das bases do réxime local, así como na lexislación reguladora da xurisdición contencioso-administrativa, segundo corresponda. Así mesmo a Administración municipal poderá, de ser o caso, proceder á revisión das resolucións do Tribunal de conformidade co previsto na lexislación vixente reguladora do réxime xurídico do sector público e do procedemento administrativo común.19ª Acceso das persoas con discapacidade. Aos efectos do proceso selectivo contido nestas bases e dos actos e actuacións que deriven do mesmo, terán a consideración de persoas con discapacidade as definidas no apartado 2 do artigo 4 do texto refundido da Lei xeral de dereitos das persoas con discapacidade e da súa inclusión social, aprobado polo Real decreto lexislativo 1/2013, polo que se aproba o Texto refundido da Lei xeral de dereitos das persoas con discapacidade e da súa inclusión social ou normativa posterior que substitúa esta definición. As persoas con discapacidade que teñan tal consideración deberán acreditar a súa discapacidade e a compatibilidade co desempeño das tarefas e funcións da praza á que opten e cumpran co resto de requisitos que se determinen nas bases para optar a esta praza. Ademais do indicado na base 4ª relativa á presentación de solicitudes, os/as opositores/as que se presenten á esta quenda libre reservada a persoas con discapacidade deberán achegar o certificado de discapacidade emitido polo órgano técnico competente no que se acredite un grao de discapacidade igual ou superior ao 33%; así como o de compatibilidade co desempeño das tarefas da praza á que opten. Aqueles/as aspirantes que estean en situación de discapacidade e soliciten adaptación de tempo e medios para a realización das probas da fase de oposición, deberán achegar a seguinte documentación: a) Solicitalo expresamente na súa instancia, concretando as adaptacións que necesita. b) Achegar o ditame técnico facultativo emitido polo órgano técnico de cualificación do grao de discapacidade competente, acreditando de forma fidedigna as deficiencias permanentes que deron orixe ao grao de discapacidade recoñecido, a efectos de que o órgano de selección poida valorar a procedencia ou non das adaptacións solicitadas. Só se poderá solicitar e outorgar esta adaptación se o/a aspirante presenta especiais dificultades para a realización das probas de oposición e así se acredita co ditame técnico facultativo e estas adaptacións gardan relación directa coa proba a realizar. As adaptacións de tempo deberán axustarse ao previsto na Orde PRE/1822/2006, do 9 de xuño pola que se establecen criterios xerais para adaptación de tempos adicionais nos procesos selectivos para o acceso ao emprego público de persoas con discapacidade e normativa de concordante aplicación. Os órganos de selección poderán requirir informe e, de ser o caso, colaboración dos órganos técnicos competentes da administración laboral ou sanitaria da Xunta de Galicia. O tribunal adaptará o tempo e os medios de realización dos exercicios para estas persoas.20ª Publicación de anuncios e notificacións por medios electrónicos. Sen prexuízo da publicación das presentes bases e demais actos que se dispoñen nelas no Boletín Oficial da Provincia e dos anuncios de convocatoria no Diario Oficial de Galicia e no Boletín Oficial do Estado e do nomeamento de funcionario/a de carreira no Diario Oficial de Galicia, para os efectos de publicacións relacionadas co procedemento de selección regulado nas presentes bases, procederase mediante a publicación no taboleiro de anuncios da sede electrónica do Concello de Ordes. Sen prexuízo do establecido no apartado anterior, os/as aspirantes poderán coñecer todos os trámites do proceso selectivo a través da información publicada na web municipal ( https://concello.ordes. gal/p/procesos-de-seleccion-vixentes-ano-2021 ) As notificacións que, no seu caso, se teñan que realizar derivadas do procedemento de selección realizaranse por medios electrónicos, a estes efectos as persoas interesadas poderán facilitar un ou varios enderezo/s electrónico/s para envío do aviso informándolle da posta a disposición dunha notificación na sede electrónica, tal como prevé o artigo 41.6 da Lei 39/2015, do 1 de outubro, do procedemento administrativo común das Administracións Públicas. Non obstante, excepcionalmente por razóns de eficacia e/ou urxencia, poderán realizarse en soporte papel. A comunicación da dirección de correo electrónico para recibir os avisos da posta a disposición das notificacións electrónicas que o Concello emita aos aspirantes farase no propio formulario electrónico de calquera tipo de solicitude que se presente ao Concello de Ordes a través do seu rexistro electrónico. Excepcionalmente poderase comunicar o correo electrónico no rexistro presencial en formato papel. ANEXO I. PROGRAMA PARA A PRAZA DE ADMINISTRATIVA A CUBRIR MEDIANTE QUENDA LIBRE (RESERVADA A PERSOAS CON DISCAPACIDADE). PRIMEIRA PARTE.1. A Constitución española de 1978. Significado, caracteres e estrutura. Principios xerais. Reforma da Constitución. O Tribunal Constitucional.2. Dereitos e deberes fundamentais dos españois. A súa garantía e suspensión. O Defensor do Pobo.3. A organización do Estado na Constitución. A Coroa. Funcións constitucionais do rei. Sucesión e rexencia. O referendo.4. As Cortes Xerais: composición, atribucións e funcionamento. Elaboración das leis. Os tratados internacionais.5. O Poder Xudicial. O principio de unidade xurisdicional. Organización xudicial española. O Tribunal Supremo. O Consello Xeral do Poder Xudicial.6. O Poder Executivo. O Goberno da nación e a Administración xeral do Estado. Organización do Goberno da nación. Duración e responsabilidade do Goberno. A Administración periférica do Estado. Os Delegados e Subdelegados do Goberno. Outros órganos periféricos.7. A cooficialidade lingüística na Constitución e no Estatuto de Autonomía de Galicia. A Lei de normalización lingüística de Galicia. A Lei de uso do galego polas Corporacións locais. O galego na Lei da función pública de Galicia.8. A organización territorial do Estado na Constitución. O Estado das autonomías: antecedentes. Modelo seguido pola Constitución española. Caracteres do dereito á autonomía. Competencias. Contido dos estatutos e o seu valor normativo. Estatuto de autonomía de Galicia. Xunta de Galicia.9. A Unión Europea. As institucións e competencias da Unión Europea. O Dereito europeo.10. A Administración Local na Constitución. Regulación xurídica actual da Administración local. Entidades que comprende.11. A actividade organizadora da Administración. Os principios xurídicos da organización administrativa.12. O dereito administrativo. Concepto. Fontes do dereito administrativo. A Constitución. A lei. Disposicións normativas co rango de lei. O regulamento. Concepto e clases. Outras fontes do dereito administrativo.13. As formas da acción administrativa. O fomento e os seus medios. A policía administrativa. O servizo público.14. O persoal ao servizo da Administración local. Instrumentos de organización do persoal. Clasificación dos funcionarios locais e as súas funcións. Adquisición e perda da condición de funcionario. Situacións administrativas. O persoal laboral. Os directivos públicos locais. O persoal eventual. As incompatibilidades. SEGUNDA PARTE.1. O municipio: concepto e elementos. Competencias do municipio. Servizos mínimos.2. O Goberno municipal: clases de órganos. O Pleno da Corporación. O Alcalde. Os tenentes de alcalde. A Xunta de Goberno Local. As Comisións Informativas. Outros órganos complementarios. Os grupos políticos municipais. Os Municipios de gran poboación.3. A provincia: concepto, elementos. Competencias da provincia. O Plan Provincial de Cooperación. Os órganos do Goberno provincial: clases e atribucións.4. Funcionamento dos órganos colexiados do Goberno local. Convocatorias, orde do día, actas e certificacións.5. O Rexistro de documentos. Comunicacións e notificacións. A práctica das notificacións.6. O acto administrativo. Elementos. Clases. Motivación e forma. A invalidez dos actos administrativos: nulidade de pleno dereito e anulabilidade.7. O procedemento administrativo. Fases do procedemento administrativo común. O deber de resolver e notificar. Execución forzosa dos actos administrativos.8. A revisión dos actos administrativos: revisión de oficio, revogación e corrección de erros. Os recursos administrativos. O recurso contencioso-administrativo.9. Os dereitos e deberes dos funcionarios locais. Retribucións e protección social. Réxime disciplinario e situacións administrativas.10. A potestade regulamentaria dos entes locais territoriais. Ordenanzas e regulamentos: clases e procedemento de elaboración e aprobación. As ordenanzas fiscais: contido, elaboración e aprobación.11. Os bens das entidades locais: clases. Réxime xurídico dos bens de dominio público e patrimoniais. Os bens comunais. O inventario de bens. Os montes veciñais en man común.12. O orzamento das entidades locais. Concepto. Estrutura. Formación e aprobación. As modificacións orzamentarias. Contabilidade e contas 13. A xestión económica local. Fases da ordenación do gasto. Órganos competentes. TERCEIRA PARTE.1. Instrumentos de ordenación urbanística. Procedemento de elaboración e aprobación dos diferentes instrumentos urbanísticos.2. A intervención administrativa na edificación e uso do solo. A protección da legalidade urbanística.3. Réxime xurídico dos contratos do sector público: especial referencia ás Administracións Públicas. Entes excluídos e incluídos na lexislación estatal de contratos. Partes nos contratos. Capacidade, solvencia, prohibicións e clasificación. Os órganos de contratación.4. Clases de contratos: contratos administrativos e privados. Características dos contratos de obras, de concesión de obras e de servizos, de xestión de servizos públicos, de subministro e de servizos. Invalidez dos contratos. Recursos en materia de contratos.5. Preparación e actuacións preparatorias nos contratos. Selección do contratista e adxudicación dos contratos: especial referencia os procedementos de adxudicación e criterios de valoración. Sistemas para a racionalización da contratación do sector público. Garantías. Efectos, cumprimento e extinción dos contratos administrativos. Especialidades da contratación no eido local.6. A Facenda local na Constitución. Réxime xurídico da Facenda local. Clases de tributos locais.7. Os impostos locais obrigatorios sobre bens inmóbeis, actividades económicas e sobre vehículos de tracción mecánica. Os impostos locais potestativos sobre construcións, obras e instalacións e sobre o incremento do valor dos terreos de natureza urbana.8. As taxas municipais e as súas clases. Os prezos públicos. As contribucións especiais.9. O control interno da actividade económico-financeira das entidades locais. A función interventora e as súas modalidades.10. O réxime xurídico da recadación das entidades locais. O pagamento e outras formas de extinción da débeda. O procedemento de recadación en vía voluntaria e de constrinximento.11. Réxime xurídico das subvencións outorgadas polas administracións públicas.12. A protección de datos persoais e garantía dos dereitos dixitais.13. A igualdade de oportunidades. A Lei Orgánica 3/2007, de 22 de marzo, para a igualdade efectiva de mulleres e homes. O Decreto Lexislativo 2/2015, de 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade.14. A transparencia, acceso á información pública e bo goberno. RECURSOS PROCEDENTES Contra este acordo, que pon fin á vía administrativa, poderá interpoñerse o recurso potestativo de reposición ante o Alcalde-Presidente no prazo dun mes a contar dende o día seguinte ó da súa notificación, ó abeiro do establecido no artigo 124.1 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo ante o Xulgado do Contencioso-Administrativo de A Coruña no prazo de dous meses contados dende o día seguinte ó da súa notificación, consonte ó disposto nos artigos 8-1 e 46-1 da Lei 29/1998, de 13 de xuño da Xurisdición Contencioso-Administrativa. No caso de interpoñerse o recurso potestativo de reposición, deberase resolver e notificar no prazo dun mes segundo establece o artigo 124.2 da devandita Lei 39/2015, entendéndose desestimado o recurso de reposición polo transcurso de dito prazo sen resolución expresa notificada, podendo entón os interesados interpoñer recurso contencioso-administrativo, consonte ao establecido no artigo 46.1) e 4) da Lei 29/1998, Reguladora da Xurisdición Contencioso-Administrativa. Non obstante, tamén poderase interpoñer calquera outro recurso que os interesados estimen procedentes conforme a Dereito. Ordes, 23 de agosto de 2021 A Alcaldesa en funcións (Decreto de delegación de competencias, de data 11/08/2021) Nawaz Lairisa Sallavera